OpenLLM-France/wikimedia huggingface dataset:
# Arleux-en-Gohelle

Kumunioù Frañs :
| Anv | Arleux-en-Gohelle |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes Osartis |
| Kanton | Vimy |
| Kod INSEE | 62039 |
| Kod post | 62580 |
| Maer | Norbert Grobelny |
| Amzer-gefridi | 2008-2014 |
| Gorread | 6,27 km² |
| Led | 50° 21' 49" Norzh |
| Hed | 02° 52' 19" Reter |
| Uhelder kreiz | .. m |
| Uhelder bihanañ | 50 m |
| Uhelder brasañ | 75 m |
| Poblañs hep kontoù doubl | 814 (2008) |
| Stankter | 193 a./km² |
| Lec'hienn ar gumun | |
Arleux-en-Gohelle a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Monumantoù ha traoù heverk
### Bered ar C'hommonwealth: Orchard Dump Cemetery

| Bro | Niver a soudarded |
| Afrika ar Su | 1 |
| Kanada | 326 |
| Rouantelezh-Unanet | 2 696 |
| Hollad | 3 023 |
Ur vered ag ar Brezel-bed kentañ eo. Digoret e voe ar vered tost eus an talbenn nevez goude Emgann Arras gant unanadoù stourm e miz Ebrel 1917 hag implijet gante betek miz Du 1917. Goude an arsav-brezel eus an 11 a viz Du 1918 e voe degaset enni bezioù eus an tachennoù-emgann tro-dro hag eus beredoù all:
* Fresnes-lès-Montauban Communal Cemetery (bered ar gumun),
* Fresnoy Churchyard (bered ar gumun),
* Fusiliers Cemetery hag Ouse Alley Cemetery e Bailleul-Sir-Berthoult,
* Quiéry-la-Motte British Cemetery
* Willerval Churchyard (bered ar gumun) ha div vered all bet savet e Willerval: Willerval Canadian Cemetery (anvet Vancouver Road Cemetery ivez) ha 2nd Canadian Division Cemetery.
Implijet e voe ar vered en-dro e-pad an Eil brezel-bed gant an ospital-tachenn No.2 Casualty Clearing Station staliet e Rouvroy .

## Dave ha notennoù

* ↑ Pages 14-18
* ↑ WW1 Cemeteries
* ↑ Cassini hag EBSSA
# Arm kimiek

Un arm gimiek a zo un arm oc'h implij produioù kimiek pe toksek evit mab-den. An armoù-se a c'hell bezañ pe marvus pe gant ar pal badaouiñ. Aozadur difenn an armoù kimiek (OPCW) a zisklêr:
"The term chemical weapon may also be applied to any toxic chemical or its precursor that can cause death, injury, temporary incapacitation or sensory irritation through its chemical action. Munitions or other delivery devices designed to deliver chemical weapons, whether filled or unfilled, are also considered weapons themselves."
Renket eo an armoù kimiek e-touez an armoù distruj ramzel, disheñvel ez int eus an armoù nukleel, armoù biologel pe an armoù radiologel. An holl re-se a c'hell bezañ implijet war un dachenn brezel anavezet int gant ar soudarded gant ar stumm NBC (Nukleel, Biologel, ha kimiek). An armoù distruj ramzel a zo disheñvel diouzh an armoù all, ar re-se o vezañ dañjerus dre o nerzh tarzh, o energiezh kinetek, pe o nerzh entanañ. An armoù kimiek a c'hell bezañ ledet war gorreadoù bras dre implij stummoù gaz, dourennek pe solud, gellout a reont degas kolloù kalz brasoc'h evit an dud a oa lakaet da pal diazez. Gazoù nervennel, gazoù lakrimek ha gazoù pepr a zo teir doare vodern armoù kimiek nann marvus.
Armoù kimiek marvus, produioù kimiek pe an tennoù a zo dañjerus dre ma c'hellont nijal buan lakaet e vezont holl neuze e-touez an armoù degouezh hag a zo bet miret gant broioù lies dre ar bed. Ur c'hontammer diazez n'en deus ket ezhomm eus bezañ mesket gant produioù all evit bezañ efedus.
Pa vez ul lec'h emgann o vezañ ul lec'h implij d'an armoù kimiek e vez kaoz eus brezel-kimiek.
# Arm-fust

An armoù-fust zo armoù gwenn ma vez staget ur pezh houarn e penn ur fust hir a-walc'h evit bezañ dalc'het gant an daouarn. Gallout a reont bezañ implijet en ardamezioù ivez.

## Diuzad armoù-fust liesseurt

* Beg-bran (raven's beak e saozneg)
* Berdich
* Goaf
* Goaf-krog
* Hasta (goaf roman)
* Halabardenn
* Kadfreilh
* Kadforc'h
* Kadfalc'h
* Kadvouc'hal
* Naginata
* Pilum
* Sarissa
* Svärdstav (arm svedat)
* Sponton
* Voulge
# Arm gwenn

An armoù gwenn zo armoù ha n'implijont ket an tan pe traoù tarzhus evel ma vez graet gant poultr pe danvez-tarzh all. Armoù-pellded hep tan, pe armoù stourmadeg, zo armoù gwenn. E-barzh e kaver ar c'hontilli, gouglezeier, klezeier, baionetezoù, batarazoù, bouc'haloù, goafioù, talmoù, gwaregoù ha kroazwaregoù. An armoù-tan, danvezioù-tarzh (da skouer greunadennoù, minoù, bombezennoù, rokedennoù ha fuzeennoù) hag an armoù damheñvel outo, diazezet an implij anezho war an dommder pe an tan, n'hallont ket bezañ kontet en armoù gwenn.

## Notennoù ha daveennoù

* ↑ Kinniget eo bet an droienn anv arm yen gant TermOfis Ofis Pubik an Brezhoneg, armoù yen al liester anezhi.
# Arlington (Texas)

Arlington zo ur gêr lec'hiet e biz stad Texas e Stadoù-Unanet Amerika. Er bloavezh 2010 e oa 365 438 a annezidi o chom enni.

## Kêrioù gevellet

* Bad Königshofen, Alamagn (1952)

## Liammoù diavaez

* (en) Lec'hienn ofisiel
a vo kavet e Wikimedia Commons.
# C'hoar

C'hoar un den eo ar bugel a reizh venel o deus bet tad ha mamm an den-se. En ur ster relijiel e vez graet c'hoar eus an holl verc'hed, evel en droienn ma breudeur ha ma c'hoarezed kristen, ha dreist-holl eus al leanezed.

## C'hoar henañ

Er gevredigezh kozh e tegouezhe d'ar c'hoar henañ, da lavarout eo an hini goshañ, kemer lec'h ar vamm en tiegezh pa chome o zad intañv. Dezhi e veze da sevel ar vugale, ha ma felle d'he zad he mirout da vatezh dezhañ n'he devoa ket gwir da zimeziñ.

## Fent

Dre fent e lavarer eus daou dra ez int c'hoar, da lavarout eo heñvel a-walc'h : Da gasketenn, 'm eus aon, zo c'hoar dam hini (Jules Gros).

## C'hoarezed brudet

SeTU aman un toullad c'hoarezed brudet :
* Mari Bro-Saoz hag Elesbed Iañ, rouanezed Bro-Saoz,
* ar c'hoarezed Brontë
* ar c'hoarezed Goadeg, kanerezed kan ha diskan

## Lavaroù ha krennlavaroù

* Karantez c'hoar / Breur ne oar.
* Ar brezhoneg hag ar feiz / Zo breur ha c'hoar e Breizh. Lugan katolik ar Bleun Brug.

## Livouriezh

| The Sisters James Collinson, 1860 | Die große Schwester Fritz von Uhde, 1883 |

## Lennegezh

* Tri sestry (Три сeстры), An Teir c'hoar, pezh-c'hoari rusek gant Anton Tchec'hov en 1900.

## Filmoù

* Hannah and Her Sisters, film stadunanat e 1986 gant Woody Allen.

## Pennadoù kar

* Breur,
* C'hoareg
* Republik c'hoar
* Hanterc'hoar
# C'hoar an drugar

Sister of Mercy (ruseg : Сестра милосердия Sestra miloserdiya "C'hoar an Drugar") zo un daolenn bet livet e 1954 gant ar Rus Marat Samsonov (1925-2013). A-wechoù e vez berraet anv an daolenn gant ar stumm Sister.

## Istor

Ar "maouezed er brezel" a oa bet un dodenn hollbouezus evit Samsonov. Savet en devoa un heuliad taolennoù gant an titl « Maouezed rusian ». E-touez ar re-se emañ Sister of Mercy.

## An daolenn

Bras eo an daolenn : 138 × 111 cm. Gwelet a reer ur glañvdiourez-vrezel soviedat o tougen ur soudard gloazet ha dallet gant e armoù dre un dachenn emgann.. Taolennet eo ar feulster war dachenn Talbenn ar Reter en Eil Brezel-bed en Europa dre an dremmva hag a zo unan kriz gant ur c'hanol distrujet, erc'h druz ha bolodoù war al leur.

## Notennoù ha daveennoù

* ↑ (en) 'Marat Samsonov: The Record of War'. Kavet : 10/01/2024.
* ↑ (en) 'The Tretyakov Gallery magazine'. Kavet : 10/01/2024.
* ↑ (en) An daolenn. Kavet : 10/01/2024.
# C'hnoum

E mitologiezh {{Henegipt]], C'hnoum a oa unan eus kentañ doueed Henegiptiz. Diskouezet e vez gant penn ur maout. Da gentañ e oa doue mammenn an Nil. Dre ma tegase lec'hid ha pri gant dic'hlann bloaziek ar stêr, ha dre ma tegase ar vuhez d'an trowardroioù, e veze sellet ouzh an doue evel krouer ar vugale, a save gant e durgn poder, gant pri, hag e lakae anezhe e korf o mamm. Diwezhatoc'h e vo lavaret en doa fardet an doueed all. Graet e veze eta Poder doueel anehañ hag Aotroù an traoù krouet gantañ e-unan.
E bried e oa an doueez Neith e mitologiezhioù egiptat zo. En trede Nom eus Egipt-Uhelañ, en Esna dreist-holl, e oa Menhit a oa gwreg C'hnoum, ha mamm Heka.
* C'hnoum
* Gant e bried Menhit war moger diavaez templ Esna
# C'hoantegezh

Ar c'hoantegezh , pe gwallc'hoantegezh a vez kemmesket talies gant ar warizi.

## C'hoantegezh, gwallc'hoantegezh

Peurvuiañ e kaver gwelloc'h ober gant gwallc'hoantegezh pa gomzer eus ar pec'hed pe ar gwalldech, abalamour ma'z eo resisoc'h.

## Gwallc'hoantegezh ha gwarizi

Ar warizi zo aon da goll un dra bennak a yafe gant unan all (alies an den a garer). Ar wallc'hoantegezh eo ar boan gouzañvet gant an hini n'en deus ket un dra hag a wel gant ar re all.
# C'hlodio

C'hlodio (war-dro 392 -448 ) pe Chlodio, Clodio, Clodius, Clodion, Cloio, Chlogio) a oa roue ar Franked Salian en Dierniezh Verovingian.

## E vuhez

Hervez Gregor Teurgn e voe anvet da roue war-lerc'h Teodomir, hep na oufemp pe e teuas tre war e lerc'h pe meur a vloaz goude.
E 428 e klevas C'hlodio e oa dizifenn kêrioù Gallia Belgica. En amzerioù-se e oa bet kemeret kalz soudarded er broioù-se gant ar jeneral roman Aetius da stourm ouzh ar Vizigoted. Aes e voe dezho trec'hiñ war ar Romaned ne oant ket war evezh. Kemeret e voe Tournai gant C'hlodio, ha Cambrai, hag ar vro betek ar stêr Somme. N'eo ket preizhañ aes eta a felle dezhañ ober met astenn e c'halloud war ur vro etre ar Roen, ar Somme, ar Meuse ha Mor an Hanternoz.
En 431 edo C'hlodion o lidañ eured unan eus pennbrezelourien e arme nepell diouzh bourk Helena — e-kichen Arras moarvat— hag argadet e voe gant ar jeneral Aetius hag letanant Majorien. Ar jeneral a felle dezhañ adkemer an douaroù aloubet gant ar Franked. C'hlodio ne oa e-tailh da stourm, ma rankas tec'hel. Koll a reas evel-se ar vro gounezet diwar-goust an Impalaeriezh roman en tu-mañ d'ar Roen.
Ren a reas e-pad 20 vloaz, ha mervel war-dro 450. N'anavezer ket anv e wreg, n'ouzer ket pet bugel en doe. Tad e vije da Mérovée.

## Notennoù

* ↑ Patrom:Harvsp.
# C'hoareg

Ar c'hoareg, pe ar c'hoar-gaer, a zo
* gwreg breur unan bennak
* c'hoar pried unan bennak.

## El lennegezh hag er vuhez

Kavout a reer el lennegezh, diwar skouer ar gwir vuhez, karantez o sevel etre ur pried hag e c'hoar-gaer.
Gouzout a reer e oa bet gwallet an arzourez Artemisia Gentileschi gant al livour Agostino Tassi e 1612, ha pa voe prosez e voe dizoloet edo Tassi en sell da lazhañ e wreg evit bevañ gant e c'hoar-gaer.
Kemer lec'h ar wreg e-kichen an intañv a rae ar c'hoar-gaer alies gwechall, pa veze dizimez, d'ober war-dro ar vugale, evel a c'hoarvezas en tiegezh Brontë.

## Gerioù kar

* breur-kaer
* lezc'hoar
* tad • mamm • gwaz • gwreg • pried • ozhac'h • breur • c'hoar •
* mab • merc'h • emzivad • emzivadez • minor • minorez • dalif • dalifez • pennhêr • pennhêrez •
* tad-kozh • mamm-gozh • mab-bihan • douaren • merc'h-vihan • tad-kuñv • mamm-guñv •
* eontr • moereb • kenderv • keniterv • ni • niz • nizez •
* tad-kaer • mamm-gaer • mab-kaer • deuñv • merc'h-kaer • breur-kaer • c'hoar-gaer•
•tadeg • mammeg • mabeg • merc'heg • breureg • c'hoareg
* leztad • lezvamm • lezvab • lezverc'h • lezvreur • lezc'hoar •
Gwelout ivez : • kar - kerentiezh - tud • eured - dimeziñ - priedelezh - bugel - intañv
# Buteo bannermani

Buteo bannermani :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteo |
| Anv skiantel ||
| Buteo bannermani Swann, 1919 ||
| D'ar vevoniezh e tenn ar pennad-mañ. ||
Buteo bannermani a zo ur spesad evned-preizh eus ar c'herentiad Accipitridae.
Anvet e voe Buteo buteo bannermani (kentanv) da gentañ-penn (e 1919) gant an naturour breizhveuriat Harry Kirke Swann (1871-1926) da zougen bri d'an evnoniour saoz David Armitage Bannerman (1886-1979).

## Annez

Kavout a reer ar spesad en enezeg ar C'hab Glas.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Buteo bannermani.
# Butherich

Butherich pe Buthericus (e latin), aet da Anaon e 390, a oa ur jeneral roman a orin c'hotek.
N'ouzer ket pegoulz e voe ganet. Dindan ren an impalaer Theodosius Iañ edo Butherich o tiwall kêr Thessaloniki evel magister militum.
E miz Even 390, hervez Sozomenos, an istorour roman kristen, en doa lakaet herzel ur bleiner karrigell brudet eus sirk Thessaloniki. Hennezh, un heñvelreizhad brudet, a oa bet harzet hervez ul lezenn nevez-embannet gant an impalaer, diwar-benn "ar sioù dinatur", kastizet gant ar marv. Ar boblañs a oa en em savet gant ar gounnar a-enep an harzadennn. Broudet e oa an an emsaverien kement gant an enebiezh ouzh ar C'hoted hag o c'hoant da harpañ ar sportour. Lazhet e oa bet Butherich gant an engroez tud er sirk. Theodosius, evel respont, a laoskas e soudarded, Goted anezho, da gastizañ ar boblañs. Ma voe neuze eus Lazhadeg Thessaloniki.
# Buteo regalis

Buteo regalis :
| Buteo regalis. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteo |
| Anv skiantel ||
| Buteo regalis (G.R.Gray, 1844) ||
| D'ar vevoniezh e tenn ar pennad-mañ. ||
Buteo regalis a zo ur spesad evned-preizh eus kerentiad an Accipitridae.
Anvet e voe Archibuteo regalis (kentanv) da gentañ-penn (e 1844) gant al loenoniour saoz George Robert Gray (1808-1872).

## Annez

Emañ brosezat ar spesad er pradennoù hag er c'hompezennoù a gaver eus kreisteiz Kanada da hanternoz Mec'hiko.

## Liammoù diavaez

* Buteo regalis war al lec'hienn BirdLife International.
* Buteo regalis war al lec'hienn IUCN.
a vo kavet e Wikimedia Commons.

## Notennoù ha daveennoù

* ↑ Baou mergl (liester : baoued mergl) an anv boutin bet studiet gant TermOfis Ofis Publik ar Brezhoneg.
* ↑ Buteo regalis war al lec'hienn Avibase.
# Buteo

Buteo :
| Buteo regalis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Iskerentiad : | Buteoninae |
| Anv skiantel ||
| Buteo Lacépède, 1799 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Buteo a zo ur genad e rummatadur an evned, ennañ an darn vrasañ eus ar baoued, krouet e 1799 gant an evnoniour gall Bernard-Germain de Lacépède (1756-1825).

## Spesadoù hag an isspesadoù anezhe

Nav spesad warn-ugent a ya d'ober ar genad :
* ar vaou jave gwenn (Buteo albigula),
* Buteo albonotatus,
* Buteo archeri,
* Buteo augur,
* Buteo auguralis,
* Buteo bannermani,
* ar vaou Madagaskar (Buteo brachypterus),
* ar vaou lost berr (Buteo brachyurus)
** B. b. brachyurus ha fuliginosus,
* Buteo burmanicus (gw. Buteo refectus),
* ar vaou voutin (Buteo buteo)
** B. b. buteo, harterti, insularum, menetriesi, pojana ha vulpinus,
* ar vaou Galápagos (Buteo galapagoensis),
* ar vaou Sina (Buteo hemilasius),
* ar vaou lost rous (Buteo jamaicensis)
** B. j. alascensis, borealis, calurus, costaricensis, fuertesi, fumosus, hadropus, harlani, jamaicensis, kemsiesi, suttoni hag umbrinus,
* Buteo japonicus
** B. j. burmanicus, japonicus, oshiroi ha toyoshimai,
* Baou an toundra (Buteo lagopus)
** B. l. kamtschatkensis, lagopus, menzbieri ha sanctijohannis,
* ar vaou skoazioù ruz (Buteo lineatus)
** B. l. alleni, elegans, extimus, lineatus ha texanus,
* ar vaou louet (Buteo nitidus)
** B. n. blakei, nitidus, ha pallidus,
* Baou ar menezioù (Buteo oreophilus),
* Buteo plagiatus,
* Buteo platypterus
** B. p. antillarum, brunnescens, cubanensis, insulicola, platypterus ha rivierei,
* Buteo refectus,
* Buteo regalis,
* Buteo ridgwayi,
* ar vaou rous (Buteo rufinus)
** B. r. cirtensis ha rufinus,
* Buteo rufofuscus,
* Buteo socotraensis,
* ar vaou Hawaii (Buteo solitarius),
* ar vaou Swainson (Buteo swainsoni),
* Buteo trizonatus,
* ar vaou Patagonia (Buteo ventralis).

## Gwechall er genad-mañ

En abeg d'an aroakadennoù graet gant al loenoniezh e voe diblaset spesadoù 'zo e genadoù all :
* emañ Buteo albicaudatus er genad Geranoaetus hiziv an deiz, da lâret eo (d.l.e.) Geranoaetus albicaudatus,
* emañ Buteo leucorrhous er genad Parabuteo hiziv an deiz, d.l.e. Parabuteo leucorrhous,
* emañ Buteo magnirostris er genad Rupornis hiziv an deiz, d.l.e. Rupornis magnirostris.

## Rummatadur

Renket e vez ar genad-mañ en urzhiad Accipitriformes hiziv an deiz (e hini Falconiformes gwechall).

## Notennoù ha daveennoù

* ↑ (en) Roadennoù IOC World Bird List diwar-benn Accipitridae/Buteo (lennet e-barzh d'ar 26 a viz C'hwevrer 2022).
* ↑ Kinnig graet gant Divi gKervella er pennad Un distro war anvioù laboused Europa (1), hor YEZH, niv. 286, Mezheven 2016, pajenn 24 ha degemeret gant TermOfis Ofis publik ar brezhoneg (Baou Mongolia | f. | Baoued Mongolia | Buse de Chine | Buteo hemilasius (étudié)).
# Bute

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Bute a zo un anv-lec'h saoznek eus Bro-Skos.

## E Bro-Skos

* Etre genoù stêr Clyde (Clota Fl.) ouzh reter, ha genoù Loch Fyne ouzh kornogEnez Bute, anv saoznek Eilean Bhòid, gwechall e kontelezh Bute, hiziv e distrig Argyll ha Bute,
* Kontelezh Bute, County of Bute e saozneg

### Anv

Ravenna 109$_{12}$ : BOTIS
Talvoudegezh, hervez Rivet & Smith : kembraeg bod, iwerzhoneg both = annezadenn
Tu a zo ivez da welout : Bot ïs = (insula) = tud an enezenn

## E broioù all

* Bute (Aostralia ar Su), ur gêr vihan er Yorke Peninsula, en Aostralia
* Bute County (North Carolina) er Stadoù-Unanet

## Tud

* Marquess of Bute, pe markiz Bute, titl e noblañs Breizh-Veur
* Lucian Bute (ganet e 1980), dornataer rouman
* Mary Ellen Bute (ganet e 1906), bevekaerez filmoù stadunanat

## Doueez

* Bute (doueez), doueez lituanat

## Traoù

* Bute, berradur phenylbutazone, louzoù roet d'ar c'hezeg

## Pennadoù kar

* Butte
** Butte (Montana)
# Buteogallus

Buteogallus :
| Buteogallus urubitinga. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Anv skiantel ||
| Buteogallus Lesson, 1830 ||
| D'ar vevoniezh e tenn ar pennad-mañ. ||
Buteogallus (Harpyhaliaetus kent) a zo ur genad e rummatadur an evned, ennañ baoued, krouet e 1830 gant an naturour gall René Primevère Lesson (1794-1849).

## Spesadoù hag an isspesadoù anezhe

Nav spesad evned-preizh a ya d'ober ar genad :
* Buteogallus aequinoctialis (baou krank),
* Buteogallus anthracinus (baou zu)
** B. a. anthracinus, bangsi, rhizophorae, subtilis hag utilensis,
* Buteogallus coronatus (baou gabellek),
* Buteogallus gundlachii (baou Gundlach),
* Buteogallus lacernulatus,
* Buteogallus meridionalis (baou arrous),
* Buteogallus schistaceus (baou c'hlas),
* Buteogallus solitarius (baou zigenvez)
** B. s. sheffleri ha solitarius,
* Buteogallus urubitinga (baou urubu)
** B. u. ridgwayi hag urubu.
O c'havout a reer e Stadoù-Unanet, Kreizamerika, Mec'hiko ha Suamerika, nav (9) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Accipitridae/Buteogallus (lennet e-barzh d'ar 1añ a viz Eost 2018).
a vo kavet e Wikimedia Commons.
# Butera

Butera zo ur gumun eus Italia e proviñs Caltanissetta e Sikilia.
# Butha-Buthe (distrig)

Butha-Buthe zo un distrig eus Lesotho.

## Daveenn

* ↑ Disoc'hoù niveradeg 2006
g • ka • ke Distrigoù Lesotho :
| Distrigoù | Berea · Butha-Buthe · Leribe · Mafeteng · Maseru · Mohale's Hoek · Mokhotlong · Qacha's Nek · Quthing · Thaba-Tseka |
# Buthraupis

Buthraupis :
| Buthraupis montana, luc'hskeudennet e Puno (Perou). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thraupidae |
| Anv skiantel ||
| Buthraupis Cabanis, 1850 ||
| D'ar vevoniezh e tenn ar pennad-mañ. ||
Buthraupis a zo ur genad e rummatadur an evned, krouet e 1850 gant an evnoniour alaman Jean Cabanis (1816-1906).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Buthraupis aureodorsalis,
* Buthraupis eximia
** B. e. chloronota, cyanocalyptra, eximia ha zimmeri,
* Buthraupis montana
** B. m. cucullata, cyanonota, gigas, montana, saturata ha venezuelana,
* Buthraupis wetmorei.
O c'havout a reer holl e Suamerika, dek (10) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Thraupidae/Buthraupis (lennet e-barzh d'an 20 a viz Gouere 2017).
a vo kavet e Wikimedia Commons.
# Buteo burmanicus

Buteo burmanicus :
| Buteo burmanicus, luc'hskeudennet en India ar Su. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteo |
| Anv skiantel ||
| Buteo burmanicus Hume, 1875 ||
| D'ar vevoniezh e tenn ar pennad-mañ. ||
Buteo burmanicus a zo ur spesad evned-preizh bras eus ar c'herentiad Accipitridae.

## Annez

Kavout a reer ar spesad e menezioù Himalaya.

## Rummatadur

Sellet e veze outañ evel un isspesad d'ar vaou voutin (Buteo buteo) kent.

## Notennoù ha daveennoù

* ↑ (en) Buteo refectus bremañ, hervez roadennoù v12.1 IOC World Bird List.
* ↑ N'en deus ar spesad anv boutin ebet testeniekaet e brezhoneg evit poent.
a vo kavet e Wikimedia Commons.
# Camaces

Ar stêr Camaces zo ur stêr e Spagn, hag a zo adstêr d'an Huebra e kumun Hinojosa de Duero, en proviñs Salamanca, e Kastilha ha León.
# Camagna Monferrato

Camagna Monferrato zo ur gumun en Italia, e Piemonte, e proviñs Alessandria, hag a oa gwechall kêr-benn dugelezh Monferrato.
# Camagüey (kêr)

Emañ kêr Camagüey e-kreiz enezenn Kuba. Kêrbenn proviñs Camagüey eo, ha trede brasañ kêr an enezenn. 325 000 a dud a oa enni e 2005.
Diazezet e voe d'an 2 a viz C'hwevrer 1514, hag anvet Santa María del Puerto del Príncipe.

## An anv

Dont a ra hec'h anv eus ar rener-pobl indian (cacique, e spagnoleg) Camaguebax, a rene etre ar stêrioù Tínima ha San Pedro.

## Tud

* Nicolás Guillén, barzh (1902-1989).

## Traoù

* Ar bier Tinima a vez graet e Camagüey

## Liammoù

* Amalia Simoni de Agramonte
* Mujeres camagueyanas
* Frase "Completo Camagüey"
* Frase "Completo Camagüey"
* Libreta de abastecimiento en cuba
* Benny Moré o kanañ Vertiente Camagüey
* Dañjerus e vez c'hoari gant ar Genrouedad e Kuba
a vo kavet e Wikimedia Commons.
* Camagüey Rentals Bod e ti an dud e Camagüey
# Calzadilla de los Barros

Calzadilla de los Barros zo ur gumun e proviñs Badajoz en Extremadura.
# Calzadilla de Tera

Calzadilla de Tera zo ur gumun e proviñs Zamora.
# Camagüey

Camagüey a c'hall bezañ :
* anv kêr Camagüey (kêr) e-kreiz enez Kuba,
* proviñs Camagüey, unan eus proviñsoù Kuba.
# Calzadilla (Cáceres)

Calzadilla zo ur gumun eus proviñs Cáceres, en Extremadura, e Spagn. An niver annezidi zo 459 (2023).
# Calzadilla

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Calzadilla zo un anv-lec'h spagnolek.

## Lec'hioù
### kumunioù

* Calzadilla (Cáceres), e proviñs Cáceres, en Extremadura
* Calzadilla de Tera, e proviñs Zamora, e Kastilha ha León
* Calzadilla de los Barros, e proviñs Badajoz

### ranngumunioù

* Calzadilla de los Hermanillos, en El Burgo Ranero, e proviñs León
* Calzadilla de la Cueza, e Cervatos de la Cueza, e proviñs Palencia
* Calzadilla de la Valmuza, e Carrascal de Barregas, e proviñs Salamanca
* Baños de Calzadilla del Campo, e Gejuelo del Barro, e proviñs Salamanca
* Calzadilla del Campo, e Gejuelo del Barro, e proviñs Salamanca
* Arroyo Tormantos y Calzadilla, en El Viso de San Juan, e proviñs Toledo

## Tud

* Juan Calzadilla, barzh ha livour eus Venezuela
# Calzada de Don Diego

Calzada de Don Diego zo ur gumun e Proviñs Salamanca e Spagn.
# Calzada de Valdunciel

Calzada de Valdunciel zo ur gumun e Proviñs Salamanca e Spagn.
# Carbonate (Lombardia)

Fenegrò zo ur gumun en Italia e Proviñs Como, e rannvro Lombardia.
# Carboneras

Carboneras a zo ur gumun e proviñs Almería en Andalouzia, e Spagn.
# Carbonia (Sardigna)

Carbonia zo ur gumun eus Sardigna. E Proviñs Carbonia-Iglesias e oa betek 2016, hiziv emañ e proviñs Sud Sardegna. Kêrbenn proviñs Sud Sardegna eo.